Forældre til børn i Thisted kommunes daginstitutioner demonstrerede tirsdag aften foran råhuset mod besparelser. I den forbindelse har en 32-årig kvinde anmeldt det konservative byrådsmedlem og formand for børne- og familieudvalget Poul Hvass Hansen for vold. Lokalpolitiet i Thisted bekræfter anmeldelsen, som går på, at Poul Hvass Hansen skulle have slået kvinden i maven med en knytnæve. Poul Hvass Hansen afviser, at det skulle være tilfældet, og han har forklaret politiet, at han blot skubbede til kvinden for at komme gennem menneskemængden.

Opsummering:
En 32-årig kvinde har politianmeldt den konservative Poul Hvass Hansen for vold i forbindelse med en demonstration.